קפטן פנטסטיק

קפטן פנטסטיק (באנגלית: Captain Fantastic) הוא סרט דרמה קומית אמריקאי משנת 2016 שכתב וביים מאט רוס ובו מככב ויגו מורטנסן. הסיפור מתמקד במשפחה שנסיבות טראגיות כופות עליה להשתלב בחברה האמריקאית המודרנית, לאחר שבמשך עשר שנים חיה בבידוד.

הקרנת הבכורה העולמית של הסרט התקיימה בפסטיבל סאנדנס ב-23 בינואר 2016. הסרט הוקרן במסגרת "Un Certain Regard" בפסטיבל הקולנוע בקאן. הסרט יצא לאקרנים באופן רשמי ב-8 ביולי 2016 על ידי חברת ההפצה "Bleecker Street". הסרט נבחר על ידי National Board of Review כאחד מעשרת הסרטים העצמאיים הטובים של 2016. ויגו מורטנסן היה מועמד לפרס גלובוס הזהב בקטגוריית השחקן הטוב ביותר - סרט דרמה, לפרס באפט"א לקולנוע עבור השחקן הטוב ביותר בתפקיד ראשי ולפרס אוסקר לשחקן הטוב ביותר בטקס פרסי אוסקר ה-89.

עלילה
בן קאש (ויגו מורטנסן), אשתו לסלי (טרין מילר) וששת ילדיהם, בודוון (ג'ורג' מק'קיי), קיילר (סמנתה איסלר), וספיר (אנליז באסו), רליאן (ניקולס המילטון), סז'ה (שרי קרוקס) ונאי (צ'ארלי שוטוול), חיים בחיק הטבע של מדינת וושינגטון. בן ולסלי מאוכזבים מן הקפיטליזם ומאורח החיים האמריקאי, ובחרו להנחיל לילדיהם כישורי הישרדות, השקפות עולם של שמאל רדיקלי ופילוסופיה - לחנך אותם לחשוב בצורה ביקורתית, להכשיר אותם להיות עצמאיים, בכושר גופני, ללא שימוש בטכנולוגיה, תוך הוכחת היופי של הקיום עם הטבע, ולחגוג את "יום נועם חומסקי" במקום את חג המולד.

לסלי, הסובלת מהפרעה דו-קוטבית, מתאשפזת בבית חולים אך בסופו של דבר מתאבדת. בן מגלה כי חותנו ג'ק (פרנק לנגלה) מתכנן לקיים לבתו היחידה טקסי הלוויה וקבורה מסורתיים על פי הנצרות, בניגוד לרצונותיה של לסלי שהייתה בודהיסטית ורצתה שגופתה תישרף. בן וג'ק מתווכחים בשיחה טלפונית, שמסתיימת באיומו של ג'ק כי בן ייעצר, אם יגיע להלוויה. בתחילה, בן מחליט שלא לנסוע ומונע גם מילדיו מלעשות זאת, אבל בסופו של דבר הוא משנה את דעתו, ויוצא יחד עם ילדיו למסע אל מחוץ לשממה בה הם מתגוררים, ברכב המשפחתי - אוטובוס בשם "סטיב".

המשפחה מתארחת לזמן קצר בבית משפחתה של הארפר (קתרין האן), אחותו של בן. היא ובעלה דייב (סטיב זאן) מנסים לשכנע את בן שילדיו צריכים ללמוד בבית ספר כדי לקבל חינוך מסורתי; בן טוען שילדיו משכילים יותר מהילדים של הארפר. בן מגיע להלווייתה של לסלי עם ילדיו וקורא את צוואתה, המנחה את משפחתה לשרוף את גופתה ולהשליך את האפר שלה בשירותים. בתגובה, ג'ק מורה לזוג מאבטחים ללוות בכוח את בן אל מחוץ לכנסייה.

הילדים של בן מתחילים גם הם לפקפק בכישורי ההורות של אביהם. רליאן מאשים את בן במותה של לסלי, ובודוון מטיח בפניו שלא הנחיל לו כישורים מתאימים לעולם האמיתי. בודוון מראה לאביו מכתבי קבלה לכל הקולג'ים האמריקאיים היוקרתיים מליגת הקיסוס, שלסלי עזרה לו להירשם אליהם. רליאן מודיע לאביו שהוא רוצה לחיות עם סבתו וסבו, שמודיע לו כי פנה לעורך דין על מנת לקבל משמורת חוקית על הילדים. כאשר וספיר מנסה לטפס אל תוך חלון, על מנת "לשחרר" את רליאן מביתם של הסבים שלו, היא נופלת מהגג ונחבטת בראשה. בן, המום ואשם, מאפשר לג'ק לקחת את ילדיו. הילדים והסבים מתחבבים זה על זה במהרה, אולם כאשר בן עוזב, הילדים מתחבאים בתוך האוטובוס, על מנת לשוב עם אביהם לביתם.

הילדים משכנעים את אביהם לכבד את רצונה של לסלי, ויחד הם מוציאים מן האדמה את ארון הקבורה שלה, שורפים את גופתה במדורה ומפזרים את אפרה בשירותים של נמל תעופה. בודוון נפרד ממשפחתו, על מנת לנסוע לנמיביה ולמצוא את מקומו בעולם, בעוד שאר בני המשפחה מתיישבים בחווה חקלאית. בסצנת הסיום של הסרט נראית המשפחה יושבת מסביב לשולחן המטבח, מחכה שאוטובוס ההסעה לבית הספר יגיע.

שחקנים ודמויות
 שם השחקן/ית שם הדמות אודות דמות ויגו מורטנסן  בן קאש  ג'ורג' מק'קיי  בודוון "בו" קאש  בנו הבכור של בן סמנתה איסלר  קיילר קאש  בתו של בן אנליז באסו  וספיר קאש  בתו של בן ניקולס המילטון  רליאן קאש  בנו של בן שרי קרוקס  סז'ה קאש  בתו של בן צ'ארלי שוטוול  נאי קאש  בנו של בן קתרין האן  הרפר  אחותו של בן, אשתו של דייב טרין מילר  לזלי אביגיל קאש  אשתו המנוחה של בן סטיב זאן  דייב  בעלה של הרפר אליז'ה סטיבנסון  ג'סטין  בנם של דייב והרפר טדי ואן אי  ג'קסון  בנם של דייב והרפר ארין מוריארטי  קלייר   מיסי פייל  אלן  אמא של קלייר אן דווד  אביגיל  אמא של לזלי

הפקה
מאט רוס החל לפתח את הרעיון של הסרט כאשר החל לפקפק בבחירות שלו ושל אשתו כהורים. הוא שאל את עצמו מה היה קורה אילו הוא היה "נוכח לחלוטין" בחייו של ילדיו, תוך שהוא מציין שהטכנולוגיה המודרנית הפכה זאת לבלתי אפשרי. במהלך יצירת הסרט, רוס שילב בו קטעים אוטוביוגרפיים מחייו, ובפרט - את האופן שבו גדל ב-"קהילה עם אורח-חיים אלטרנטיבי", לדבריו.

ויגו מורטנסן לוהק בפברואר 2014. בחודש יוני הוכרז כי גם ג'ורג' מק'קיי, אנאלייז באסו, סמנתה איסלר, ניקולס המילטון, שרי קרוקס וצ'רלי שוטוול לוהקו לסרט. מרבית יתר חברי צוות השחקנים הצטרפו במהלך יולי-אוגוסט שלאחר מכן.

שלב הצילומים העיקרי של הסרט החל ביולי 2014, במערב וושינגטון.

הפצה
בחודש יולי 2014, חברת eOne Entertainment רכשה את זכויות ההפצה הבינלאומיות לסרט. באוגוסט 2014 הוכרז כי חברת Bleecker Street תפיץ את הסרט בארצות הברית. הבכורה העולמית של הסרט הייתה בפסטיבל סאנדנס ב-23 בינואר 2016. הסרט יצא לאור ב-8 ביולי 2016.

תגובות
הכנסות ורווחים
הסרט הכניס 5.9 מיליון דולר בארצות הברית ובקנדה ועוד 9 מיליון דולר בשאר העולם, כך שסך ההכנסות של הסרט היו 14.9 מיליון דולר ברחבי העולם.

ביקורות
באתר ביקורות הסרטים Rotten Tomatoes, הסרט קיבל דירוג של 83%, על פי 185 חוות דעת, עם ממוצע משוקלל של 7.1 מתוך 10. על פי דעת הקונצנזוס המופיעה באתר, "הנושאים מעוררי המחשבה של Captain Fantastic - והופעתו המרתקת של ויגו מורטנסן - מתווספים לדרמה משפחתית שמעל לממוצע עם תפניות בלתי צפויות". באתר Metacritic, הסרט קיבל 72 נקודות מתוך 100, בהתבסס על דעות של 36 מבקרים עם "ביקורות חיוביות בדרך כלל". הסרט זכה למחיאות כפיים של כעשר דקות בקאן.

אלונס דורלדה (TheWrap) העניקה לסרט ביקורת חיובית, וכתבה: "הסרט באמת שייך למורטנסן, שמאפשר לבן להיות מרגיז, יהיר וחסר סבלנות אבל גם חם, אוהב ואכפתי. הוא אבא קשוח אבל מוערץ, אלמן מתאבל, שמתעקש למלא את משאלותיה האחרונות של אשתו המנוחה, ומורטנסן משחק את כל הדקויות האלו ועוד בעדינות ובחן". גם פיטר דברוג' מוראייטי העניק לסרט ביקורת חיובית, וכתב כי בסרט ישנן "חצי תריסר שחקנים צעירים בהופעות מרשימות, לצד תפקיד ראשי שמנצל היטב את רוחו הרגישה והרגועה של מורטנסן ... קפטן פנטסטיק מתברג בקלות בראש רשימת הסרטים המלוטשים ביותר שפסטיבל סאנדנס מציע השנה".

אחת הביקורות השליליות המעטות הייתה של פיטר ברדשו מ-"הגרדיאן". "יש ניחוח של זיוף בסרט העלוב והמעייף הזה, מלא במשברים רגשיים מאולצים ... וסוף סנטימנטלי ולא ראוי. זוהי גרסה דלת-קלוריות של סרטו של פיטר ויר משנת 1986, "מפרץ מוסקיטו", בכיכובו של מישהו שהוא במהותו שילוב בין צ'ארלס מנסון לבין קפטן פון טראפ".

פרסים - מועמדויות וזכיות
 List of awards and nominations פרס תאריך קטגוריה מועמד/ים תוצאות הערותAARP Annual Movies for Grownups Awards 6 בפברואר 2017 השחקן הטוב ביותר ויגו מורטנסן  פרס אוסקר 26 בפברואר 2017 השחקן הטוב ביותר ויגו מורטנסן  פרס באפט"א לקולנוע 12 בפברואר 2017 השחקן הטוב ביותר בתפקיד ראשי ויגו מורטנסן  Bucheon International Fantastic Film Festival 31 ביולי 2016 Save Energy, Save Earth Film Award קפטן פנטסטיק   פסטיבל הקולנוע בקאן 22 במאי 2016 Un Certain Regard - Prize for Best Director מאט רוס  Prix Un Certain Regard קפטן פנטסטיק  Costume Designers Guild 21 בפברואר 2017 Excellence in Contemporary Film קורטני הופמן  Critics' Choice Awards 11 בדצמבר 2016 השחקן הטוב ביותר בקומדיה ויגו מורטנסן  Deauville American Film Festival 11 בספטמבר 2016 פרס חביב הקהל קפטן פנטסטיק   פרס חבר המושבעים קפטן פנטסטיק  Grand Prix קפטן פנטסטיק  Dorian Awards 26 בינואר 2017 Unsung Film of the Year קפטן פנטסטיק  Evening Standard British Film Awards 8 בדצמבר 2016 שחקן המשנה הטוב ביותר ג'ורג' מק'קיי  Florida Film Critics Circle 23 בדצמבר 2016 השחקן הטוב ביותר ויגו מורטנסן  פרס גלובוס הזהב 8 בינואר 2017 השחקן הטוב ביותר בסרט דרמטי ויגו מורטנסן  Houston Film Critics Society 6 בינואר 2017 השחקן הטוב ביותר ויגו מורטנסן  כרזת סרט הטובה ביותר קפטן פנטסטיק  פרס אינדפנדנט ספיריט 25 בפברואר 2017 השחקן הראשי הטוב ביותר ויגו מורטנסן  IndieWire Critics Poll 19 בדצמבר 2016 השחקן הטוב ביותר ויגו מורטנסן  פסטיבל קרלובי וארי 9 ביולי 2016 פרס חביב הקהל קפטן פנטסטיק   Make-Up Artists and Hair Stylists Guild 19 בפברואר 2017 Feature-Length Motion Picture – Contemporary Make-Up אקמי הארטקארן מקדונלד  Nantucket Film Festival 27 ביוני 2016 פרס חביב הקהל קפטן פנטסטיק   איגוד המבקרים הקולנועיים באינטרנט 3 בינואר 2017 השחקן הטוב ביותר ויגו מורטנסן  Rome Film Festival 22 באוקטובר 2016 BNL People's Choice Award קפטן פנטסטיק   San Diego Film Critics Society 12 בדצמבר 2016 השחקן הטוב ביותר ויגו מורטנסן  פרס סטלייט 19 בפברואר 2017 הסרט הטוב ביותר קפטן פנטסטיק  השחקן הטוב ביותר ויגו מורטנסן  התסריט המקורי הטוב ביותר מאט רוס  עיצוב התלבושות הטוב ביותר קורטני הופמן  Seattle International Film Festival 12 ביוני 2016 הסרט הטוב ביותר קפטן פנטסטיק   פרס גילדת שחקני המסך 29 בינואר 2017 השחקן הראשי הטוב ביותר ויגו מורטנסן  צוות השחקנים הטוב ביותר בסרט קולנוע צוות השחקנים של קפטן פנטסטיק  St. Louis Gateway Film Critics Association 18 בדצמבר 2016 השחקן הטוב ביותר ויגו מורטנסן 

קישורים חיצוניים





הערות שוליים

קטגוריה:סרטי 2016
קטגוריה:סרטי דרמה אמריקאיים
קטגוריה:סרטי דרמה קומית
קטגוריה:סרטים באנגלית
קטגוריה:סרטים על משפחות
קטגוריה:סרטים על הורות